
บทคัดย่อ


เชื้อรา Trichoderma harzianum เป็นจุลินทรีย์ที่มีศักยภาพในการควบคุมเชื้อราก่อโรคพืชและเป็นทางเลือกในการลดการใช้สารเคมีทางการเกษตร อย่างไรก็ตาม การใช้ชีวภัณฑ์ยังมีข้อจำกัดด้านประสิทธิภาพเมื่อเทียบกับสารเคมีกำจัดเชื้อรา งานวิจัยนี้จึงมีวัตถุประสงค์เพื่อพัฒนาประสิทธิภาพของผลิตภัณฑ์ผงเชื้อสด T. harzianum โดยพัฒนาสูตรอาหารเลี้ยงเชื้อที่ประกอบด้วยรำข้าว กากถั่วเหลือง สารสกัดกระเทียม และแคลเซียมคาร์บอเนต เพื่อเพิ่มการเจริญเติบโต และความสามารถในการยับยั้งเชื้อรา Phytophthora sp. การทดลองแบ่งเป็นการวัดอัตราการเจริญเติบโตจากขนาดเส้นผ่านศูนย์กลางโคโลนี การทดสอบประสิทธิภาพยับยั้งเชื้อราก่อโรคด้วยเทคนิค Dual Culture พบว่ากลุ่มทดลองมีเส้นผ่านศูนย์กลางโคโลนีของ T. harzianum เฉลี่ย 8.16 เซนติเมตร สูงกว่ากลุ่มควบคุมที่มีค่าเฉลี่ย 7.60 เซนติเมตร แสดงให้เห็นว่าสูตรอาหารที่พัฒนาขึ้นส่งเสริมการเจริญเติบโตของเชื้อได้ดีกว่า ด้านผลการทดสอบ Dual Culture พบว่าเชื้อรา Phytophthora sp. ที่เพาะร่วมกับ T. harzianum ในกลุ่มทดลองมีเส้นผ่านศูนย์กลางโคโลนีลดลงเหลือ 4.04 เซนติเมตร คิดเป็นเปอร์เซ็นต์การยับยั้งเฉลี่ย 46.13% ในขณะที่กลุ่มควบคุมมีเส้นผ่านศูนย์กลางเฉลี่ย 4.72 เซนติเมตร คิดเป็นเปอร์เซ็นต์การยับยั้งเฉลี่ย 37.07% เมื่อเทียบกับเชื้อรา Phytophthora sp. ที่ไม่มี T. harzianum ผลดังกล่าวชี้ให้เห็นว่าสูตรอาหารเลี้ยงเชื้อที่พัฒนาขึ้นช่วยเพิ่มทั้งอัตราการเจริญเติบโตและศักยภาพในการควบคุมเชื้อรา Phytophthora sp.

1. บทนำ
ภาคการเกษตรเป็นรากฐานสำคัญของเศรษฐกิจไทยและเป็นแหล่งสร้างความมั่นคงทางอาหาร อย่างไรก็ตาม เกษตรกรต้องเผชิญกับปัญหาโรคพืชและศัตรูพืชซึ่งส่งผลกระทบต่อผลผลิตอย่างมาก แม้ว่าการใช้สารเคมีจะเป็นวิธีที่ได้ผลดีในระยะสั้น แต่ก็ก่อให้เกิดปัญหาระยะยาวทั้งต่อสิ่งแวดล้อม สุขภาพของผู้ผลิตและผู้บริโภค รวมถึงปัญหาการเกิดความต้านทานของศัตรูพืช ทำให้ต้องเพิ่มปริมาณการใช้สารเคมี ซึ่งเป็นแนวทางที่ไม่ยั่งยืน ด้วยเหตุนี้ การพัฒนาสารชีวภัณฑ์ที่เป็นมิตรต่อสิ่งแวดล้อมจึงมีความจำเป็นอย่างเร่งด่วน
เชื้อรา T. harzianum เป็นจุลินทรีย์ที่มีศักยภาพสูงในการยับยั้งเชื้อราก่อโรคและส่งเสริมการเจริญเติบโตของพืช กลไกการออกฤทธิ์ที่สำคัญของเชื้อราชนิดนี้ ได้แก่ การแก่งแย่ง (Competition) สารอาหารและพื้นที่ ภาวะปรสิต (Mycoparasitism) และการสร้างสารปฏิชีวนะ (Antibiosis) ด้วยคุณสมบัติดังกล่าว ทำให้ T. harzianum ถูกนำมาใช้ในผลิตภัณฑ์ชีวภัณฑ์ทางการเกษตรอย่างแพร่หลาย
ด้วยเหตุนี้ โครงงานวิจัยนี้จึงมุ่งพัฒนาผลิตภัณฑ์ผงเชื้อสด T. harzianum โดยใช้สูตรผสมของวัสดุธรรมชาติที่หาได้ง่ายในท้องถิ่น ได้แก่ รำข้าว กากถั่วเหลือง สารสกัดกระเทียม และแคลเซียมคาร์บอเนต ซึ่งเป็นสูตรอาหารเลี้ยงเชื้อที่ถูกออกแบบมาเพื่อช่วยเพิ่มประสิทธิภาพการเจริญเติบโต โดยมีรำข้าว เป็นแหล่งคาร์บอนและพลังงานหลัก ช่วยให้เชื้อราเจริญเติบโตและสร้างเส้นใย กากถั่วเหลือง เป็นแหล่งไนโตรเจนและโปรตีน ช่วยปรับสัดส่วน C/N ให้เหมาะสมต่อการสร้างสปอร์ สารสกัดกระเทียม ช่วยยับยั้งเชื้อจุลินทรีย์ปนเปื้อน แคลเซียมคาร์บอเนต ช่วยปรับค่า pH ให้เหมาะสม และเสริมความแข็งแรงของผนังเซลล์เชื้อรา เพื่อเป็นทางเลือกใหม่ที่สามารถนำไปใช้งานได้ง่าย สะดวก และเป็นที่นิยมสำหรับเกษตรกรรายย่อย
หากโครงการนี้ประสบความสำเร็จ จะสามารถผลิตผลิตภัณฑ์ชีวภัณฑ์ที่มีประสิทธิภาพสูงและมีราคาที่เข้าถึงได้ ซึ่งจะช่วยส่งเสริมการลดการใช้สารเคมี ส่งเสริมการเกษตรที่ยั่งยืน และช่วยสร้างความมั่นคงทางอาหารให้แก่ประเทศในระยะยาว
2. วิธีการดำเนินงาน
2.1 การเตรียมอาหารเลี้ยงเชื้อ PDA (Potato Dextrose Agar)
เตรียมน้ำสกัดมันฝรั่ง โดยนำมันฝรั่ง 40 กรัมมาหั่นเป็นชิ้นเล็ก ๆ แล้วนำไปต้มในน้ำกลั่น 200 มิลลิลิตรเป็นเวลา 15 นาที กรองน้ำด้วยผ้าขาวบาง ผสมส่วนประกอบ โดยเติมน้ำตาลเดกซ์โทรส 4 กรัม และวุ้น 4 กรัม ลงในน้ำสกัดมันฝรั่ง คนส่วนผสมทั้งหมดให้เข้ากันและให้ความร้อนจนวุ้นละลาย จากนั้นนำไปนึ่งฆ่าเชื้อในหม้อนึ่งความดันสูง (Autoclave) ที่ 121 °C จากนั้นเทอาหารเลี้ยงเชื้อที่เย็นลงแล้วลงในจานเพาะเชื้อใน ตู้ปลอดเชื้อ (Laminar flow hood) เพื่อป้องกันการปนเปื้อน
2.2 การแยกเชื้อรา Phytophthora
เตรียมตัวอย่างโดยการเก็บชิ้นส่วนเปลือกทุเรียนบริเวณรอยต่อระหว่างส่วนที่ยังปกติกับส่วนที่ติดโรค จากนั้นจุ่มชิ้นส่วนในสารละลายโซเดียมไฮโปคลอไรต์ (NaOCl) ความเข้มข้น 1% w/v เป็นเวลา 3 นาที แล้วล้างด้วยน้ำกลั่นบริสุทธิ์ ตัดชิ้นส่วนขนาด 1 ตารางเซนติเมตร แล้ววางลงบนจานอาหารเลี้ยงเชื้อ PDA นำไปบ่มในจานเพาะเชื้อที่อุณหภูมิห้อง เมื่อเชื้อราเจริญเติบโตจนมองเห็นได้ ให้ตัดเส้นใยเชื้อราที่เจริญจากชิ้นส่วนนั้นไปเพาะเลี้ยงบนอาหารใหม่ซ้ำหลายครั้งจนได้เชื้อบริสุทธิ์
2.3 การเพาะเลี้ยงและเตรียมหัวเชื้อ
T. harzianum
เตรียมหัวเชื้อเริ่มต้นโดยการตักผลิตภัณฑ์ผงเชื้อบริสุทธิ์ในปริมาณ 10 กรัม นำผงเชื้อไปเพาะเลี้ยงบนจานอาหาร PDA ที่เตรียมไว้ จากนั้นบ่มเชื้อราที่อุณหภูมิห้อง เป็นเวลา 7 วัน ซึ่งจะได้หัวเชื้อที่พร้อมนำไปใช้ในการทดลองต่อไป
2.4 การผสมสูตรอาหารเลี้ยงเชื้อที่คิดค้น
2.4.1 การเตรียมวัตถุดิบ
นำรำข้าว 500 กรัม นำไปอบฆ่าเชื้อเบื้องต้นที่อุณหภูมิ 80°C เป็นเวลา 1 ชั่วโมง จากนั้นนำไปบดให้เป็นผงละเอียด นำกากถั่วเหลือง 500 กรัม ไปอบฆ่าเชื้อเบื้องต้นและบดให้เป็นผงละเอียดเช่นเดียวกับรำข้าว เตรียมสารสกัดกระเทียม 200 มิลลิลิตร โดยการนำกระเทียมไปทุบแบบหยาบ ๆ แล้วนำไปสกัดสารโดยใช้ตัวทำละลารเป็นเอทานอลความเข้มข้น 70% v/v เก็บไว้ที่อุณหภูมิห้องเป็นเวลา 3 วัน เตรียมแคลเซียมคาร์บอเนต (CaCO3​) 200 กรัม
2.4.2 การผสม
นำรำข้าว กากถั่วเหลือง สารสกัดกระเทียม และแคลเซียมคาร์บอเนตคลุกเคล้ากันในอัตราส่วน 3:3:1:1 ตามลำดับ
2.4.3 การฆ่าเชื้อ
บรรจุส่วนผสมลงในถุงพลาสติกทนความร้อนแล้วนำไปนึ่งฆ่าเชื้อในหม้อนึ่งความดันสูง (Autoclave)
ที่ 121 °C
2.5 การเก็บข้อมูล
2.5.1 การทดสอบการเจริญเติบโต
นำเชื้อรา T. harzianum มาเพาะเลี้ยงในจานเพาะเชื้อที่มีอาหารเลี้ยงเชื้อทั้ง 2 ชนิด (กลุ่มทดลอง กับ กลุ่มควบคุม) เป็นเวลา 7 วัน แล้ววัดเส้นผ่านศูนย์กลางโคโลนี เพื่อเปรียบเทียบอัตราการเจริญเติบโต
2.5.2 การทดสอบการยับยั้งเชื้อราก่อโรค
ใช้เทคนิค Dual Culture โดยเพาะเลี้ยงเชื้อ       T. harzianum และเชื้อ Phytophthora sp. ในจานเดียวกัน เป็นเวลา 7 วัน วัดระยะห่างระหว่างโคโลนี เพื่อประเมินประสิทธิภาพในการยับยั้ง คำนวณเปอร์เซ็นต์การยับยั้งการเจริญเติบโตของเส้นใยเชื้อรา (Percentage inhibition of mycelial growth ; I) โดยใช้สูตรของกิปสัน (Gibson et al., 1994) ดังนี้


เมื่อ :
I คือ เปอร์เซ็นต์การยับยั้งการเจริญเติบโตของเชื้อรา
R1 คือ เส้นผ่านศูนย์กลางของโคโลนีเชื้อราในชุดควบคุม
R2 คือ เส้นผ่านศูนย์กลางของโคโลนีเชื้อราในชุดทดสอบ

3. ผลการทดลอง
3.1 ศึกษาอัตราการเจริญเติบโตของ        T. harzianum กลุ่มทดลองและกลุ่มควบคุม
	ครั้งที่
	เส้นผ่านศูนย์กลางโคโลนีของกลุ่มทดลอง (cm)
	เส้นผ่านศูนย์กลางโคโลนีของกลุ่มควบคุม (cm)

	1
	8.3
	7.5

	2
	8.0
	7.9

	3
	8.5
	7.3

	4
	7.9
	7.3

	5
	8.1
	8.0

	เฉลี่ย
	8.16
	7.6


ตารางที่ 1 การเปรียบเทียบอัตราการเจริญเติบโตของเชื้อรา T. harzianum
	
	Growth

	type
	test
	control

	N
	5
	5

	mean
	8.1600
	7.6000

	Std. Deviation
	0.24083
	0.33166

	Std. Error Mean
	0.10770
	0.14832

	Variance
	0.058
	0.110

	Mean Difference
	0.56000
	0.56000

	Std. Error Difference
	0.18330
	0.18330

	t-value
	3.055
	3.055

	df
	7.301
	7.301

	Sig. (2-tailed)
	0.018
	0.018

	a=0.05
	Lower
	0.127
	0.127

	
	Upper
	0.993
	0.993


ตารางที่ 2 ข้อมูลทางสถิติเปรียบเทียบอัตราการเจริญเติบโตของเชื้อรา T. harzianum
3.2 ศึกษาประสิทธิภาพในการยับยั้งเชื้อราก่อโรค
	
ครั้งที่
	เส้นผ่านศูนย์กลางโคโลนีของกลุ่มที่ไม่มี Trichoderma (cm)
	เส้นผ่านศูนย์กลางโคโลนีของกลุ่มที่มี Trichoderma (cm) กลุ่มควบคุม
	เปอร์เซ็นต์การยับยั้ง (%) กลุ่มควบคุม

	1
	7.5
	5.2
	30.67

	2
	8.0
	4.8
	36.00

	3
	7.5
	4.5
	40.00

	4
	7.5
	4.6
	38.67

	5
	7.0
	4.5
	40.00

	เฉลี่ย
	7.5
	4.72
	37.068


[image: ]ตารางที่ 3 การเปรียบเทียบประสิทธิภาพในการยับยั้งเชื้อรา Phytophthora sp. แบบ Dual Culture กลุ่มควบคุม
[image: ]รูปที่ 1 การเปรียบเทียบประสิทธิภาพในการยับยั้งเชื้อรา Phytophthora sp. แบบ Dual Culture กลุ่มควบคุม






	
ครั้งที่
	เส้นผ่านศูนย์กลางโคโลนีของกลุ่มที่ไม่มี Trichoderma (cm)
	เส้นผ่านศูนย์กลางโคโลนีของกลุ่มที่มี Trichoderma (cm) กลุ่มทดลอง
	เปอร์เซ็นต์การยับยั้ง (%) กลุ่มทดลอง

	1
	7.5
	3.9
	48.00

	2
	8.0
	4.3
	42.67

	3
	7.5
	4.2
	44.00

	4
	7.5
	4.0
	46.67

	5
	7.0
	3.8
	49.33

	เฉลี่ย
	7.5
	4.04
	46.134


[image: ]ตารางที่ 4 การเปรียบเทียบประสิทธิภาพในการยับยั้งเชื้อรา Phytophthora sp. แบบ Dual Culture กลุ่มทดลอง
รูปที่ 2 การเปรียบเทียบประสิทธิภาพในการยับยั้งเชื้อรา Phytophthora sp. แบบ Dual Culture กลุ่มทดลอง
รูปที่ 3 การเปรียบเทียบเปอร์เซ็นการยับยั้ง (%) เชื้อรา Phytophthora sp. แบบ Dual Culture กลุ่มควบคุม และกลุ่มทดลอง
	
	Inhibition

	type
	test
	control

	N
	5
	5

	mean
	4.0400
	4.7200

	Std. Deviation
	0.20736
	0.29496

	Std. Error Mean
	0.09274
	0.13191

	Variance
	0.043
	0.087

	Mean Difference
	-0.68000
	-0.68000

	Std. Error Difference
	0.16125
	0.16125

	t-value
	-4.217
	-4.217

	df
	7.178
	7.178

	Sig. (2-tailed)
	0.004
	0.004

	a=0.05
	Lower
	-1.061
	-1.061

	
	Upper
	-0.299
	-0.299


ตารางที่ 5 ข้อมูลสถิติเปรียบเทียบประสิทธิภาพในการยับยั้งเชื้อรา Phytophthora sp. แบบ Dual Culture กลุ่มทดลองและกลุ่มควบคุม

4. สรุปผลและอภิปรายผล
4.1 อภิปรายผลการทดลอง
จากผลการทดลองพบว่า T. harzianum ในกลุ่มทดลองมีการเจริญเติบโตของโคโลนีสูงกว่ากลุ่มควบคุม เนื่องมาจากสภาพแวดล้อมและวัสดุพาหะที่เอื้อต่อการเจริญของเชื้อรา ส่งผลให้เชื้อสามารถสร้างเส้นใยและขยายโคโลนีได้อย่างมีประสิทธิภาพมากขึ้น ผลการทดสอบประสิทธิภาพในการยับยั้งเชื้อรา Phytophthora sp. ด้วยวิธี Dual Culture แสดงให้เห็นว่า T. harzianum สามารถยับยั้งการเจริญของเชื้อรา Phytophthora sp. ได้ทั้งในกลุ่มควบคุมและกลุ่มทดลอง โดยกลุ่มทดลองมีเปอร์เซ็นต์การยับยั้งเฉลี่ยสูงกว่ากลุ่มควบคุมอย่างชัดเจน ซึ่งเกิดจากความสามารถของ T. harzianum ในการแย่งพื้นที่และอาหาร (competition) การสร้างเอนไซม์ที่ย่อยสลายผนังเซลล์ของเชื้อรา Phytophthora sp. เช่น chitinase และ glucanase รวมถึงการสร้างสารต้านเชื้อรา (antibiosis) นอกจากนี้ การที่กลุ่มทดลองแสดงค่าการยับยั้งสูงกว่า อาจสะท้อนให้เห็นว่าเชื้อ T. harzianum มีความแข็งแรงและมีความสามารถในการปรับตัวต่อสภาพแวดล้อมได้ดี ส่งผลให้การแสดงศักยภาพในการควบคุมเชื้อราก่อโรคมีประสิทธิภาพมากยิ่งขึ้น
4.2 สรุปผลการทดลอง
จากการศึกษาการเจริญเติบโตและประสิทธิภาพในการยับยั้งเชื้อรา Phytophthora sp. ของ T. harzianum พบว่า การศึกษาอัตราการเจริญเติบโตของเชื้อรา T. harzianum ผลการทดลองแสดงให้เห็นว่า กลุ่มทดลองมีเส้นผ่านศูนย์กลางโคโลนีของเชื้อ T. harzianum เฉลี่ยเท่ากับ 8.16 เซนติเมตร ซึ่งสูงกว่ากลุ่มควบคุมที่มีค่าเฉลี่ย 7.60 เซนติเมตร แสดงให้เห็นว่ากลุ่มทดลองมีการเจริญเติบโตของเชื้อราที่ดีกว่ากลุ่มควบคุม การศึกษาประสิทธิภาพในการยับยั้งเชื้อราก่อโรคแบบ Dual Culture ผลการทดลองพบว่า ในกลุ่มควบคุม เชื้อรา Phytophthora sp. ที่เพาะร่วมกับ T. harzianum มีเส้นผ่านศูนย์กลางโคโลนีเฉลี่ย 4.72 เซนติเมตร เมื่อเปรียบเทียบกับเชื้อรา Phytophthora sp. ที่ไม่พบ T. harzianum ซึ่งมีค่าเฉลี่ย 7.50 เซนติเมตร คิดเป็นเปอร์เซ็นต์การยับยั้งเฉลี่ย 37.07% ในขณะที่กลุ่มทดลอง พบว่าเชื้อรา Phytophthora sp. ที่เพาะร่วมกับ T. harzianum มีเส้นผ่านศูนย์กลางโคโลนีเฉลี่ยลดลงเหลือ 4.04 เซนติเมตร เมื่อเปรียบเทียบกับเชื้อรา Phytophthora sp. ที่ไม่มี T. harzianum ซึ่งมีค่าเฉลี่ย 7.50 เซนติเมตร ส่งผลให้มีเปอร์เซ็นต์การยับยั้งเฉลี่ยสูงถึง 46.13% จากผลการทดลองดังกล่าวสรุปได้ว่า T. harzianum ในกลุ่มทดลองสามารถเจริญเติบโตได้ดี และมีประสิทธิภาพในการยับยั้งเชื้อรา Phytophthora sp. สูงกว่ากลุ่มควบคุมอย่างชัดเจน ซึ่งแสดงให้เห็นถึงศักยภาพของ T. harzianum ในการนำไปประยุกต์ใช้เป็นชีวภัณฑ์ควบคุมโรคพืชได้อย่างมีประสิทธิภาพ



ข้อเสนอแนะ
ควรมีการศึกษาประสิทธิภาพของ                T. harzianum ภายใต้สภาวะที่หลากหลายมากขึ้น เช่น อุณหภูมิ ค่า pH และความชื้นที่แตกต่างกัน เพื่อประเมินความคงทนและความเหมาะสมในการนำไปใช้จริงในสภาพแวดล้อมทางการเกษตร

